Arpád Račko

Arpád Račko (* 17. júl 1930, Szolnok, Maďarsko – † 2. január 2015, Košice) bol slovenský akademický sochár. Žil a tvoril v Košiciach.

 Životopis 
Arpád Račko sa narodil 17. júla 1930 v Szolnoku v Maďarsku. Po maturite v Košiciach absolvoval v rokoch 1951 – 1956 štúdium na Akadémii výtvarných umení v Prahe v ateliéri prof. Jana Laudu. Jeho učiteľmi boli aj Július Bukovinský, Ľudovít Feld a Ján Mathé. Po skončení štúdií zostal ďalší rok pôsobiť na AVU kde absolvoval čestný rok a následne sa vrátil na Slovensko do Košíc. V rokoch 1960 – 1967 bol členom tvorivej skupiny Život. Bol tiež členom a vedúcim predstaviteľom viacerých umeleckých združení a spoločností. V roku 1980 mu udelili titul Zaslúžilý umelec a v roku 1988 titul Národný umelec.

V jeho tvorbe dominovalo sochárstvo v realistickej a abstraktnej forme, ale venoval sa aj maľbe a to najmä portrétu. Vytvoril desiatky sôch, súsoší, plastických diel, portrétov a reliéfov. K najznámejším a jedným z jeho prvých prác je svetoznáma socha Maratónca z roku 1959. V roku 2002 dokončil bronzovú plastiku Košický erb, inštalovanú pri príležitosti 500. výročia udelenia erbovej listiny mestu Košice.

Slovenský prezident Ivan Gašparovič v septembri 2012 predniesol príhovor v Rade OSN pre ľudské práva v Ženeve. Po príhovore odovzdal dar OSN za Slovensko. Bolo ním súsošie s názvom Hudba a poézia od autora Arpáda Račka.

 Diela 
K jednotlivým rokom sú uvedené len niektoré z diel:
 1957 – Vytvára plastiku Jánošík v 240 cm
 1958 – Portrét P.O.Hviezdoslava, Hudba II, portrét L. Kukorelliho, Srnka /bronz, Dievča s husľami,
 1959 – Maratónec
 1960 – Portrét Abebe Bikilu, Poézia
 1961 – Hlava. Poézia plastika, Poddaný
 1962 – Ráno, bronz, Nosička vody /keramika/
 1963 – Dospievajúca, bronz, Torzo /bronz/
 1964 – Deň a noc, reliéf, 
 1965 – Slnko, Mesiac, reliéf, Volavky /meď/, Žiara /meď/, Hutník
 1966 – Vznikajú Srdce, Rozum, Baník, Ruda a kov, Plastické prostredie v trvalej expozície baníctva v Technickom múzeu, Pred fáraním /bronz/
 1967 – Lokality. Reliéf, farebné kovy, Ruda a kov /reliéf/, Kvet zeme /mosadz-meď/
 1968 – Pamätná tabuľa M. Kukučína, Milenci  kameň
 1969 – Gordický uzolv, Kvet.
 1970 – Medailérska tvorba, Pamätná tabuľa K. Murgašovi
 1971 – Siločiari, Pamätná tabuľa E. Krónovi
 1972 – Kryštál hematitu, Meteor
 1973 – Medailérska tvorba
 1974 – Daidalos a Ikaros 1975 – Portrét V. Klimkoviča
 1976 – Holubica 1977 – Portrétny reliéf bratom Klimkovičovcom
 1978 – Portrét zaslúžilého umelca J. Bukovinského.
 1979 – Jubilejná výstava zo sochárskej tvorby
 1981 – Pamätník v Krompachoch
 1982 – Poézia, Hudba 1983 – Pamätník P. Horova, portrét, Cena Ministra kultúry
 1984 – Portrét K. Kuzmányho
 1985 – Portrét umelca J. Nemčíka, štúdie k Cene ZSVU, portrét P.Horova
 1986 – Cena ZSVU - bronz
 1987 – Pamätník V. I. Lenina 500 cm
 1988 – Spomienka 1989 – Niké, Deva z Veľkej Moravyv
 1990 – Tragédia, Zúfalý, Prorok
 1991 – Po kúpeli
 1992 – Cesta v Anglicku
 1993/94/95 – Rekonštrukcia monumentálnej plastiky Aurory osadenej na vrchole budovy Štátneho divadla, portrétna tvorba
 1996/97 – Portrétna tvorba
 1998 – Zverokruh, Cena mesta Košíc - medaila, Pamätná tabuľa V.Holoubka, portrét Š.Moyzesa, M. R.Štefánik, štúdia
 1999 – Erby mesta Košice, Sediaca dievčina
 2000 – Dievčina, umelec maľuje portréty priateľov a blízkych

 Referencie 

 Iné projekty

 Externé odkazy 


Kategória:Slovenskí sochári
Kategória:Osobnosti zo Szolnoku
Kategória:Česko-slovenskí národní umelci
Kategória:Absolventi Akadémie výtvarných umení v Prahe